jkorsvik/nowiki_second_scrape_merged huggingface dataset:
Israelske arabere

Israelske arabere er den vanligste betegnelsen på gruppen av palestinere som ble igjen innenfor staten Israels grenser etter krigen i 1948. Andre betegnelser på denne minoriteten er palestinske israelere, 1948-araberne og palestinere med israelsk statsborgerskap.
I 2018 utgjorde israelske arabere 20,9 % av den israelske befolkningen, eller 1.835.000 mennesker. Omkring 83% av de israelske araberne er muslimer, ca. 8% er kristne, mens ca. 8% er drusere.
Israelske arabere har fulle statsborgerlige rettigheter. Blant annet stemmer de ved valg til Knesset, hvor flere arabiske partier er representert. Likevel opplever mange israelske arabere diskriminering, noe som bl.a. er dokumentert av den israelske Orr-kommisjonen som ble satt ned av israelske myndigheter etter at 12 israelske arabere ble drept av politiet i sammenstøt i oktober 2000, og av det amerikanske utenriksdepartement (i Israel and the occupied territories. Country Reports on Human Rights Practices 2005, se lenke under). 
Israelsk lov gir de fleste israelske arabere fritak fra å avtjene verneplikt (unntak er først og fremst drusere og beduiner, og israelske arabere kan også verve seg som frivillige). Dette medfører at israelske arabere går glipp av økonomiske og sosiale goder som er knyttet opp til avtjent verneplikt, og de har generelt små sjanser til å jobbe i private og offentlige virksomheter innen sikkerhetsrelaterte områder. Israelske arabere er også utelukket fra Det jødiske nasjonalfondet som disponerer 14% av landets dyrkbare jord, og politiske partier som utfordrer statens sionistiske grunnlag er ikke tillatt.
Demografisk er arabiske israelere overrepresentert innenfor de lavere sjikt, og både arbeidsløsheten og dødeligheten er høyere enn i resten av befolkningen. Et flertall av israelske arabere bor i den nordlige delen av landet, og Jerusalem er den byen som har flest arabiske innbyggere i landet. Nasaret er den største byen med arabisk flertall. 


== Se også ==
Palestinere
Drusere
Israelske jøder
Israelere


== Eksterne lenker ==
Israel and the occupied territories. Country Reports on Human Rights Practices 2005
Piracema

Piracema er en kommune i delstaten Minas Gerais i sørøstregionen av Brasil.


== Referanser ==


== Eksterne lenker ==
Offisielt nettsted 
(en) Piracema (Minas Gerais) – kategori av bilder, video eller lyd på Commons
François Joseph Lefebvre

François Joseph Lefebvre, hertug av Danzig (født 25. oktober 1755 i Rouffach i Alsace i Frankrike, død 14. september 1820 i Paris) var marskalk av Frankrike under Napoleonskrigene.


== Liv og virke ==


=== Bakgrunn ===
Han var sønn av en møller i Alsace og ble innrullert i den franske hæren som 18-åring. 


=== Den franske revolusjon ===
Da den franske revolusjon brøt ut var han sersjant ved Gardes Françaises, og i likhet med størstedelen av regimentet støttet han revolusjonen. I revolusjonsårene gjorde han raskt karrière og ble brigadegeneral i 1793. 24. juni 1794 deltok han i slaget ved Fleurus. Etter general Hoches død fikk han kommandoen over Sambre-et-Meuse-arméen i september 1797. Han ledet Donauarméens fortropp under Jourdan i mars 1799, og ble kommandant for troppene i Paris samme år. I denne egenskapen støttet han Napoléon Bonapartes statskupp.


=== Fra Napoleons maktovertakelse ===
Bonaparte utnevnte ham til senator i 1800 og til marskalk i 1804. Under Napoleons overfall på tyske stater kommanderte han en divisjon og deltok i slaget ved Jena 14. oktober 1806. Han beleiret og tok Danzig i 1807. Napoleon utnevnte ham deretter til hertug av Danzig (duc de Dantzig).
I 1808 deltok Lefebvre i krigene på Den iberiske halvøy, og i 1809 kommanderte han den bayerske arméen i slagene ved Eckmühl og Wagram. Han ble slått av den tyrolske patrioten Andreas Hofer samme år, og ble fratatt sin kommando. I de russiske, tyske og franske kampanjene fra 1812 til 1814 kommanderte han den gamle garden.
Lefebvre stemte for å avsette keiseren i senatet og ble utnevnt til pair av Frankrike av kong Ludvig XVIII den 4. juni 1814. Likevel støttet han igjen Napoleon under de hundre dagene. 


=== Etter Napoleonskrigene ===
Han ble fratatt sin verdighet som pair under den andre restaurasjonen. Han beholdt likevel sin tittel som marskalk. Ludvig XVIII gjorde ham til pair på nytt den 5. mars 1819. 
Han døde året etter, og ble begravet i nærheten av André Masséna på Père Lachaise i Paris.


== Referanser ==


== Litteratur ==
Désiré Lacroix: Die Marschälle Napoleons I.. 1898
Carl Bleibtreu: Marschälle, Generale, Soldaten Napoleons I. Berlin (2. A. o.J. [vor 1911])
Abel Hugo: France militaire. Histoire des armées françaises de terre et de mer. 1792–1837, Bd. 1, 2, 3, Delloye, Paris 1838. Online gallica.bnf.fr
Alain Pigeard: Les Étoiles de Napoléon, Edition Quatuor, Paris 1996
Mikojan-Gurevitsj MiG-39/1.42 MFI

Mikojan Gurevitsj MIG-39/1.42 MFI («Mnogofunktsionalny Frontovoi Istrebitel», eller «Flerhensiktsfrontlinjejager»), var et prosjekt for en forbedring av jagerflyet Mikojan-Gurevitsj MiG-35. MiG1.42 utviklet seg imidlertid til et forsøksprosjekt, skiftet navn til Mikojan Project 1.44. Til tross for at MiG-39/1.42 MFI/1.44 kun var et fly under utvikling, har NATO gitt det benevnelsen «Flatpack».


== PAK FA ==

Sammen med teknologien fra Sukhoj Su-47-eksperimentflyet til Sukhoj, brukes forskningen fra MiG-39/1.42 MFI/1.44 til å utvikle Sukhoj PAK FA-flyet, et 5. generasjons stealth "air superiority" jagerfly. India er med på utviklingen av PAK FA, og flyet skal trolig bli Russlands svar på F-22. Opprinnelig skulle MiG-39 være dette, men dette ble lagt på hylla. MiG-MFI ble i stedet russernes svar på amerikanernes "advanced tactical fighter"-program, som i sin tid ledet til F-22.


== Tekniske data MiG-39/1.42/1.44 ==

Flyet kom aldri lengre enn pre-produksjonsfasen, så mye av denne informasjonen er kun estimater


== Eksterne lenker ==
Samlekortspill

Samlekortspill (engelsk: collectible card games (CCG), trading card games (TCG), customizable card games og flere navn) er kortspill som spilles med samlekort. Det spilles av to eller flere spillere. Kjente samlekortspill er blant andre Magic: The Gathering, Pokémon, Harry Potter og Dragon Ball Z.
Samlekortspill er ofte spilt med samlekort som kjøpes i «booster packs», pakker som inneholder fem til tyve kort hver, som settes sammen til å skape «decks» (engelsk, omtrentlig «kortstokk», her med spesifikke konfigurasjoner basert på hvilket spill som spilles) som settes mot hverandre. Det finnes også brett- og videospill som etterligner å bygge en egen «deck», slik som Ascension: Deckbuilding Game og Dominion.
Flere populære samlekortspill har også annen media som spillet enten tilhører, eller som tilhører spillet. Dette kan, for eksempel, være animerte TV-serier og videospill.


== Eksempler på samlekortspill ==
Flere samlekortspill finnes både som analoge spill og videospill.

Hearthstone: Heroes of Warcraft, videospill basert på Warcraft-universet.
Magic: The Gathering, analogt spill som også har en digital versjon.
Pokémon TCG, analogt spill som også har en digital versjon.
World of Warcraft TCG, avviklet analogt samlekortspill tilhørende videospillet World of Warcraft.
Snøkolla

Snøkolla, eller Snykolla, er et fjell i Øksnes kommune i Nordland. Fjellet er 763 moh, og det er det høyeste på Langøya og i Øksnes kommune.


== Referanser ==
Torbjørn Moen

Torbjørn Moen (født 31. oktober 1961 i Oslo) er en norsk forfatter.
Moen skriver hovedsakelig for ungdom, men har også utgitt en billedbok for barn, lyrikk og voksenromaner. Flere av bøkene hans faller i kategoriene science fiction eller sportslitteratur.
Ungdomsromanen Best i byen (2008) ble til i et samarbeid mellom Foreningen !les, Akilles forlag, Moen og fotballtrener Pål Arne Johansen som en del av prosjektet Idrett og lesing. I 2009 ble den også plukket ut til Bokhandlerforeningens prosjekt Bok til alle, senere kjent som Leselystaksjonen. Boken har senere fått to oppfølgere, Best i landet (2009) og Best? (2010).
Flere av bøkene hans er oversatt til tysk og dansk. 
Han har også skrevet sangtekster, hovedsakelig for Hilde Heltberg.


== Bibliografi ==
Høyt over byens røde tak – lyrikk (1985)
Roland Lauritzen i byen med det store hjertet – roman (1989)
Rock, regn og varmvåte kyss – ungdomsroman (1990)
Den som kommer aller sist.. – sciencefictionroman (1991)
Pene pikers kyss – ungdomsroman (1992)
På rømmen – ungdomsroman (1995)
Jenter – ungdomsroman (1996)
Heimkunnskap for mellomtrinnet – skolebok, bidro med skjønnlitterære tekster for hvert kapittel (1997)
Cyberjonas – ungdomsroman/sciencefictionroman (1998)
Nurket kommer med toget – barnebok (1999) (illustrert av Susana Santos)
Skyggen hennes falt – ungdomsroman (2000)
Love bugs – ungdomsroman/sciencefictionroman (2002)
Best i byen – ungdomsroman, skrevet i samarbeid med Pål Arne Johansen (2008)
Best i landet – ungdomsroman, skrevet i samarbeid med Pål Arne Johansen (2009)
Best? – ungdomsroman, skrevet i samarbeid med Pål Arne Johansen (2010)
Ting vi gjør for LOVE –  ungdomsroman (2014)
Jenta i speilet - ungdomsroman (2015)
Mannen i prøverommet –  ungdomsroman (2016)
Dagene med Karlamandra – ungdomsroman (2017)


== Oversettelser ==
Drømmelaget av Petter Karlsson, oversatt fra svensk (2006)


== Sangtekster ==
Alle tekstene på Hilde Heltbergs Blant konger og lus (1997)


== Kilder ==
Presentasjon av Torbjørn Moen i Forfatterkatalogen på Forfattersentrums nettsider


== Eksterne lenker ==
Torbjørn Moens hjemmeside
Torbjørn Moens facebookside
Store norske leksikon
Koutammakou

Koutammakou, Batammaribaenes land er et tradisjonelt kulturlandskap på ca. 500 km2 i Karaprovinsen nordøst i det vestafrikanske landet Togo, nær og delvis over grensen til Benin.
Batammaribaene som bor i dette området bygger og bor i tradisjonelle tårnhus utført i leire; Takienta-hus. Denne byggeskikken er en levende tradisjon, som avspeiler sosiale mønstre og forholdet til landskapet og levemåten. Husene er sylinderformede, og kan være bygget i to etasjer. Disse husene har etterhvert blitt et symbol for landet.
Loremo

Loremo AG er en tysk bilprodusent basert i München. Selskapet ble stiftet i 2000, og fokuserer på utvikling og produksjon av biler med lav vekt og luftmotstand, derav selskapets navn, Low Resistance Mobile. Opprinnelig ble bilen utviklet for utviklingsland som Kina og India, men etter økt fokusering på global oppvarming planlegger selskapet å selge bilen også i Europa.
På bilutstillingen i Genève i 2006 demonstrerte selskapet sin konseptbil, Loremo LS, som hevdes å bli en turbodieselmodell som skal kjøres på 0,15 liter drivstoff per mil. To ulike modeller skal settes i produksjon, Loremo LS, som er basismodellen, og den mer sportslige Loremo GT. Begge modeller skal utstyres med manuell girkasse, midtmontert motor og 2+2 seter. Loremo LS skal ha et utslipp på kun 50 gram karbondioksid per kilometer, noe som er lavere enn noen bil på dagens marked.
Prototypen som ble presentert i Genève i 2006 sto utstilt uten motor, men i september 2007 presenterte selskapet en kjøreklar bil under den årlige bilutstillingen i Frankfurt am Main.
Masseproduksjonen er planlagt startet i 2009.


== Kilder ==
«Driving On The Light Side». TIME Europe Magazine. 9. juli 2006. Arkivert fra originalen 10. januar 2007. Besøkt 21. september 2007. 
«157 MPG Vehicle for only $13,000». DailyTech. 27. februar 2006. Arkivert fra originalen 27. september 2007. Besøkt 21. september 2007. 
«Streamline Your Gas Guzzler to 1.5 Liters». OhmyNews International. 2. april 2007. Arkivert fra originalen 9. desember 2007. Besøkt 21. september 2007. 
«Bruker 0,2 på mila!». VG Nett. 18. september 2007. Besøkt 21. september 2007. 


== Eksterne lenker ==
Loremo offisielle nettsider
YouTube-video med Loremo-prototypen fra bilutstillingen i Franfurt
Kjell Vidars

Kjell Vidars (etablert 1970 på Hadeland) er et norsk danseband, kjent som et av de bestselgende (over 600 000 solgte) med et titall utgivelser.Det ble etablert av gitarist Kjell Bjørklund og bassist Ole Vidar Lien, med tillegg av pianist Arne Støen, trommeslager Øystein Hvalby og gitarist Øyvind Lysenstøen. Alle sang. Etter en debutplate som hyllet Gluntan, ga de ut juleplater og slikt, med flere nasjonale hits fra Norsktoppen og Europatoppen, som Rune Walleboms komposisjonPer Ugle, melodiene Hei, vi er tilbake (skrevet av Benny Borg), Jeg har en bingosal som nabo, Skateboard, Arven, En favn med røde roser og Guitar Boogie (1977). Av andre medlemmer nevnes Jan Tore Iversen (for Hvalby, 1979), samt Terje Eriksen og Asbjørn Furulund (for Støen og Lysenstøen, 1982). Pianist Øyvind Myhre kom med i 1992. Etter et lengre avbrekk (siden 1994) spilte de igjen i 2006, blant annet med Kate Gulbrandsen.


== Utgivelser ==
Kjell Vidars spiller Gluntan (Nett Records, 1973)
Hei, hå nå er det jul igjen (Nett Records, 1973)
Rett hjem (Nett Records, 1974)
Kjell Vidars ... igjen (Nett Records, 1974)
Kjell Vidars 5 (Nett Records, 1976)
Kjell Vidars beste (Nett Records, 1976) samleplate
Kjell Vidars 6 … på svenska (Nett Records, 1977)
Kjell Vidars 7 (Snowflake Records, 1978)
Kjell Vidars 8 (Snowflake Records, 1979)
Skateboard ooh-ah-ah (1979) utgitt i Sverige
Kjell Vidars 9 (Snowflake Records, 1979)
Kjell Vidars 10 (Snowflake Records, 1980)
Hjula i gang (Snowflake Records, 1982)
Julefest med Kjell Vidars & Ole Ivars (Arco, 1984)
Hei, vi er tilbake (Mariann, 1986)
Jul med Kjell Vidars (Mariann, 1988)
Jul med Kjell Vidars - og barnekor... (1990)
Kjell Vidars går igjen (Mariann, 1992)
Gjenhør med 20 glade år! (BV Music, 2002) samleplate
45 år, 45 låter (Grappa, 2014) samleplate
Julefest på låven (Grappa, 2018)


== Referanser ==


== Eksterne lenker ==
(en) Kjell Vidars på Discogs 
(en) Kjell Vidars på MusicBrainz 
(en) Kjell Vidars på Spotify
Nett Records

Nett Records (etablert 1972, nedlagt 1976) var et norsk plateselskap for norske danseband og pop-musikere.  Produsent for de fleste var musiker Leif Hemingsen som senere etablerte Snowflake Records (1977–1985).


== Utgivelser ==
Four Jets, Eurotreff (1972)
Four Jets, Eurotreff 2 (1973)
Four Jets, Eurotreff 3 (1973)
Diverse artister, 12 i skuddet (1974)
Howards med Maj Britt Andersen, La oss leve livet her (1974)
Howards med Maj Britt Andersen, Plysj (1974)
Katho, Her kommer Katho (1974)
Inger Jacobsen, Flyvertinnen (Nett 508, 1974)
Four Jets, Eurotreff 4 (1974)
Norli og Myrdals kvintett, Ptro! Stans! Her er det gammaldans (Nett 522, 1974)
Svensktoppen (Nett 531, 1974)
Slagerparaden (Nett 535, 1974)
Four Jets, Eurotreff 5 (1974)
Maj Britt Andersen, Et lite under (Nett 543, 1975)
Four Jets, Eurotreff 6 (1975)
Four Jets, Eurotreff 7 (1975)
Doodle Bugs, Lille laila (gjenutgivelse, 1975)
Flere band, Trønderkremen (1975)
Norli og Myrdals kvintett, Fem glade Odølinger (Nett 546, 1975)
Vørterøl Songlag, Spælle Vømmøl (Nett 547, 1975)
Arnt Haugen, Sus i stakken (Nett 556, 1976)
Erling Bonde, Erling Bonde II (1976)


== Referanser ==
Gazi Husrev-beg

Gazi Husrev-beg (osmantyrkisk: غازى خسرو بیگ) (født 1480, død 1541) var en beg i Det osmanske riket under den første halvdelen av 1500-tallet. Han var militær strateg og donerte samtidig enorme midler til byggingen av Sarajevo. I 1521 ble han guvernør for den osmanske provinsen Bosnia.


== Referanser ==
Liste over slott og herregårder i Uppland


== Slott og borger ==
Bogesunds slott
Djursholms slott
Drottningholms slott
Edsbergs slott
Ekebyholms slott
Ekebyhovs slott
Ekholmens slott
Ekolsunds slott
Granhammars slott
Grönsö slott
Görvälns slott
Haga slott, Enköping
Haga slott, Solna
Hässelby slott
Karlbergs slott
Kina slott
Mörby slottsruin
Nors slott
Näsby slott
Penningby slott
Rosendals slott
Rosersbergs slott
Rydboholms slott
Rånäs slott
Salnecke slott
Salsta slott
Sjö slott
Skoklosters slott
Skånelaholm
Steninge slott
Stora Väsby slott
Svartsjö slott
Ulvsunda slott
Uppsala slott
Venngarns slott
Viks slott
Åkeshovs slott
Örbyhus slott
Östanå slott


== Herregårder ==
Almare-Stäket
Aske gård
Beateberg
Beatelund
Biskops-Arnö
Biskopstuna
Bisslingen
Bona gård
Brogård
Brunsholm
Erikssund
Finsta
Forsmarks herrgård
Frötuna gård
Fånö
Gimo herrgård
Hakunge
Hammarskog
Harg
Hjulsta säteri
Huvudsta gård
Höja
Kaggeholm
Katrinedal
Kiplingeberg
Kydingeholm
Kärsö gård
Lejondal
Lennartsnäs
Linnés Hammarby
Lämshaga
Lövsta
Margrethelund
Norrby
Näs herrgård
Ora säteri
Riddersvik
Ronöholm
Runsa herrgård
Sandbro
Signhildsberg
Skogaholms herrgård
Stavsund
Stora Bärby
Stora Ängby
Strömsta
Sågarbo
Säbyholm
Sätuna
Thorsvi
Tofta
Vallox-Säby
Vallstanäs
Värnberg
Östuna
Österbybruk
Husein Gradaščević

Husein-kapetan Gradaščević (født 31. august 1802, død 17. august 1834) var en bosnjak hærgeneral som kjempet for bosnisk autonomitet fra Det osmanske riket. Han blir ofte kalt «Zmaj od Bosne» som betyr «Dragen fra Bosnia».
Gradaščević ble født i Gradačac i 1802 og i 1821 steg han til graden kaptein. Etter han startet opprør mot Det osmanske riket måtte han rømme til Keiserdømmet Østerrike i mai 1832. Han forhandlet seg frem til en retur med Sultan Mahmud II, men fikk aldri lov til å entre Bosnia igjen. Han flyttet til Beograd før han dro til Istanbul der han døde under mystiske omstendigheter 17. august 1834.
Rose Coghlan

Rose Coghlan (født 18. mars 1851 i Peterborough i England, død 2. april 1932 i Harrison i New York i USA) var en engelsk-amerikansk skuespiller.


== Filmografi (utvalg) ==
1912 – As You Like It
1915 – The Sporting Duchess
1915 – Thou Shalt Not Kill
1916 – The Faded Flower
1922 – Ingen får vite det?


== Referanser ==


== Eksterne lenker ==
(en) Rose Coghlan på Internet Movie Database 
(en) Rose Coghlan hos The Movie Database 
(en) Rose Coghlan hos Internet Broadway Database 
(en) Rose Coghlan på Internet Broadway Database
Theatre Archives at MSU
Bergkunsten i Kondoa

Bergkunsten i Kondoa ligger i masaienes område ved Riftdalen. Området omfatter mer enn 150 naturlige overbygg på et område på 2 336 km². Veggene i disse semihulene inneholder et rikt utvalg av bergkunst, hvorav noe er minst 2 000 år gammelt. Bildene avspeiler de sosio-økonomiske og kulturelle skiftene som har vært i området, fra en jeger/sanker-kultur til en landbrukende kultur. Noen av hulene og motivene antas å ha, eller ha hatt, en rituell betydning.
Vozdovac

Vozdovac (serbisk: Вождовац) er en av de 17 bykommunene i Beograd by. Kommunen hadde 156 373 innbyggere i 2002.
Ole Ueland

Ole Ueland (født 15. juli 1983) er en norsk politiker (H) som fra 2019 er leder i Høyres gruppe i Rogaland fylkesting og medlem av fylkesutvalget. Han var ordfører i Sola kommune fra 2011 til 2019.Han meldte seg inn i Høyre som 15-åring, og ble formann i Sola Unge Høyre i 1999 og leder i Sola Høyre i 2001. Han var ansatt som fylkessekretær (ungdomssekretær) i Rogaland Unge Høyre 2002–2003, valgkampsekretær i Rogaland Høyre og politisk rådgiver for Stavangers ordfører Leif Johan Sevland 2005–2007.Ueland ble første gang valgt inn i Sola kommunestyre i 2003, og ble medlem av formannskapet i 2007. Han var styreleder i det kommunale foretaket Sola kulturhus 2004–2005. I 2011 ble Ueland valgt til ordfører i Sola gjennom et samarbeid med Kristelig Folkeparti og Venstre, og ble således blant landets yngste ordførere. Han var leder i Rogaland Høyre 2010–2012.Ueland har studiekompetanse fra Sola videregående skole fra 2002 og bachelorgrad i medier og kommunikasjon fra Høgskolen i Oslo fra 2010, og arbeidet som kommunikasjonsrådgiver i AGR Petroleum Services 2010–2011. Han studerte også hotelledelse ved Universitetet i Stavanger 2004–2005.
Han er sønnesønn av tidligere ordfører og stortingsmann Ole Gabriel Ueland og nevø av tidligere ordfører Håkon Rege. Han nedstammer i direkte mannslinje fra stortingsmann og leder innen bondebevegelsen og venstreopposisjonen Ole Gabriel Ueland, som var hans tippoldefars farfar.


== Referanser ==
Homoskinhead

En homoskinhead, også kjent som gayskin eller queerskin, er en homofil person som identifiserer seg med skinheadkulturen, noen ganger (men ikke nødvendigvis) ut av seksuell interesse.Noen homofile skinheads har en seksuell fetisj for skinheadstiler; andre har en voldsfetisj.
Andre er igjen tiltrukket av skinheadkulturens maskuline uttrykk. De de har felles er at de tar til seg skinheadkuturens subkulturelle aspekter og er seksuelt tiltrukket til andre som gjør det samme.Det er naturligvis mange skinheads som er homofile, men som ikke har en fetisjert holdning til skinhead-imaget. Disse individene kan foretrekke å ikke  bli referert til som homoskinheads på grunn av de seksuelle konnotasjonene og de assosierer seg således ikke med selvidentifiserte homoskinheads av samme årsak. Vi finner homofile skinheads i arbeidene til homofile kunstnere som Attila Richard Lukacs og filmskaper Bruce LaBruce. Homofile skinheads har forekommet på catwalken til designere som Alexander McQueen og Jean-Paul Gaultier siden starten av 1990-tallet.


== Referanser ==
Savski Venac

Savski Venac (serbisk: Савски венац) er en av de 17 bykommunene i Beograd by. Bydelen er også en av de 10 kommunene som utgjør selve byen Beograd, og er en av de eldste delene av byen.
Begavelse

Begavelse er en intellektuell eller kunstnerisk evne betydelig over gjennomsnittet.
Begavede barn, vidunderbarn, utvikles asynkront; deres sinn er ofte foran den fysiske utviklingen og spesifikke kognitive og emosjonelle funksjoner utvikles ofte forskjellig i de ulike utviklingsstadiene. Et vanlig eksempel er Albert Einstein, som ikke snakket før han var tre, men som senere hadde andre egenskaper som mer enn veiet opp for denne tidlige forsinkelsen. Med hensyn til denne observasjonen hevdet psykologen Steven Pinker at heller enn å anse Einsteins (og andre berømte «gifted late-talking» personer) voksne prestasjoner som å være adskilt fra eller på tross av hans tidlige språkforstyrrelser, og heller enn å anse Einsteins forsinkede språkutvikling som en «forstyrrelse», kan det være at Einsteins geni og hans forsinkelse i snakking var uavhengig av hverandre.


== Referanser ==


== Se også ==
Talent
Naziskinhead

Nazi skinhead, naziskin eller boneheads er et medlem av en høyreekstrem subkultur som utviklet seg i Storbritannia på slutten av 1970-tallet.
Naziskinheads er rasistiske, antisemittiske, homofobe og innvandrerfiendtlige. Naziskins er kjent for voldelige konfrontasjoner med ikke-hvite, muslimer, jøder, homofile og venstreorientere i gateslag og politiske demonstrasjoner. De er noen ganger involvert i nasjonalistiske organisasjoner, som Det Nasjonale Folkeparti i Russland, National-Demokratische Partei i Tyskland, British National Front i Storbritannia og Danmarks Nasjonalsosialistiske Bevægelse i Danmark. Naziskins blir omtalt som boneheads av ikke-rasistiske skinheads; både som en nedsettende term og for å unngå sammenblanding av rasistiske og ikke-rasistiske skinheads.
Čukarica

Čukarica (serbisk: Чукарица) er en av de 17 bykommunene i Beograd by. Kommunen hadde 168 508 innbyggere i 2002.
Lazarevac

Lazarevac (serbisk: Лазаревац) er en av de 17 bykommunene i Beograd by. Kommunen hadde 58 511 innbyggere i 2002. Navnet stammer fra Prins Lazar fra Serbia.